Kārlis Blūms
Kārlis Teodors Vilhelms Blūms (vācu: Carl Theodor Wilhelm Blum, dzimis 1841. gada 4. aprīlī, miris 1906. gada 10. februārī) bija Gārsenē dzimis luterāņu mācītājs un teologs. Devis ieguldījumu Volgas vāciešu baznīcas dzīvē. Dzimis Gārsenē. Mācījās Jelgavas ģimnāzijā. 1860. līdz 1865. gadam studēja teoloģiju Tērbatas universitātē. No 1866. līdz 1867. gadam mājskolotājs Ēdolē un Dignājā. Ordinēts 1867. gada 31. decembrī. No 1868. līdz 1905. gadam strādāja Volgas vāciešu apdzīvotajos apgabalos ap Saratovu (izņemot laiku starp 1874. un 1879. gadu, kad Blūms bija Dundagas mācītājs). Blūma radītais sprediķu krājums bija populārs ticīgo Volgas vāciešu vidū arī PSRS laikos.